Leppävaaran uimahallin ja maauimalan sanakartta 17.7.2016
Tekijät Jouni Hakkarainen ja Kaisa Penttilä.
Yhteystiedot: Veräjäpellon katu 15, puhelin 09 8165 7570

Uimahalli sijaitsee Pohjois-Leppävaarassa, Turuntien sekä Helsinki-Turku -radan pohjoispuolella. Se on myös Lintuvaarantien sekä Kehä ykkösen länsipuolella. Lähimmät pysäkit ovat Vanhalla maantiellä ja lähin juna-asema on Leppävaara. Alue on iso puistomainen alue ja lähistöllä on paljon urheiluhalleja, kouluja ja ulkoilukenttiä.
Uimahalli rakennus on itä-länsisuunnassa suorakaide. Rakennus on kaksikerroksinen. Sisäänkäynti on rakennuksen itäpäädyssä.
Kun saavutaan uimahalliin pääovesta pohjakerrokseen, on maauimala vasemman seinän ulkopuolella ja sisäuima-altaat oikean seinän puolella toisessa kerroksessa.

Sisääntuloaula
Aula on noin 8 neliömetrin neliömäinen halli, jonka keskellä on 3 pylvästä.
Lipunmyyntikassa ja kahvion tiskit ovat vasemmalla kello 9 suunnassa noin 3 metrin päässä tuulikaapista. Kassan vasemmalla puolella on paikka, johon voi jättää opaskoiran.
Kahvion pöydät ovat syvennyksessä klo 10 suunnassa. Pöytien takana klo 11 suunnassa on hissi yläkatsomoon ja auringonotto nurmikoille.
Suoraan edessä klo 12 suunnassa on maauimalan sisäänkäynti noin 5 metrin päässä. Kello 1 suunnassa aulan seinustalla on infotaulu, penkkejä sekä sivukäytävä oikealle, jossa ensin inva-wc, sitten miesten wc ja käytävän perällä naisten wc.
Kello 2 ja 3 suunnassa on sisäänkäynti sisäuimahalliin noin 2 metrin päässä. 

Kahvio
Kahvio on sisääntuloaulassa ovelta katsottuna klo 10 suunnassa noin 5 metrin päässä ovesta. Kahvio on sisääntulo aulan käytävämäinen syvennys vasemmalle pohjois-eteläsuunnassa. Kahvion takaseinästä on ovi ulkoterassille maauimalan puolelle rakennuksen eteläpuolelle. Ulkoterassilta pääsee myös katsomon penkeille. 
Kahvion myyntitiskit ja tarjoiluvitriinit ovat yhteydessä uimahallin kassaan tehden 90 asteen kulman sisääntuloaulan ja kahviokäytävän välille. Tarjoilutiskin kulkusuunta on sisääntuloaulaan päin ja tiskin aloituskohta lähellä ulkoterassin ovea.
Tarjoilutiskin aloituskohtaan päästäkseen on siis ensin ohitettava kahvion pöydät. Tarjoilut ovat vitriineissä, joiden edessä on tarjotin tiski. 

Sisäuimahalli
Pääsisäänkäynnistä oikealla noin 2 metriä on sisäuimahallin sisäänkäynti. 
Kello 2 suuntaan on invaportti ja kello 3 suuntaan karuselliportteja 3 kpl. 
Porttien jälkeen on 5 porrasta ylöspäin. Luiska on vasemmalla olevan invaportin jatkeena. 
Portaiden jälkeen on tasanne ja avattavat lasiovet, joiden jälkeen käännytään 90 astetta vasemmalle ja jatketaan portaita ylös toiseen kerrokseen. Portaat ovat kaksiosaiset ja kääntyvät puolivälissä tasanteen jälkeen 90 astetta oikealle.
Portaiden jälkeen uima-altaat ovat vasemmalla. 
Suoraan edessä ovat naisten pukuhuoneet.
Oikealla ovat miesten pukuhuoneet.
Vasemmalla uima-altaiden ja naisten pukuhuoneiden välisessä käytävässä ovat invasauna klo 11 suunnassa ja ryhmäpukuhuoneet klo 1 suunnassa.

Sisäaltaat
Sisäaltaat ovat myös itä-länsi suunnassa kolmessa väliseinillä erotetuissa osastoissaan. Ensimmäisenä idän puolella on 25 m allas ja lasten allas.
Keskimmäisenä on terapia-allasosasto. Läntisimpänä on hyppy- ja vesijuoksuosasto.
Hallin eteläseinän suuntaisesti on käytävä, jota pitkin pääsee suoraa linjaa kaikkien osastojen läpi.
Miesten suihkutilojen ovi on 8-rataisen 25 m uima-altaan syvemmässä itäpäädyssä.
Altaan voi kiertää vasemmalta eteläistä seinustaa tai oikealta jolloin kuljetaan ison altaan ja lasten altaan välissä.
Molempia reittejä tullaan poikittaiskäytävälle terapia-allasosaston ovien kohdalle.
Naisten suihkuhuoneen ovi on pohjoisella seinustalla lasten altaan kohdalla poikittaiskäytävällä. Kun tullaan suihkuhuoneesta, lasten allas on vasemmalla ja terapia-allasosaston seinä oikealla.

Terapia allasosasto
Terapia-allasosastolle pääsee kahdesta ovesta. Eteläinen ovi on kaikkien allasosastojen läpileikkaavalla eteläpuolen käytävällä. Keskiovi on lastenaltaan ja 25 metrin altaan välisen keskikäytävän kohdalla.
Keskiovi toimii automaattisesti painonapilla. Ovi aukeaa terapia-allasosastolle päin, joten se aiheuttaa avautuessaan vaaraa poistuttaessa sieltä.
Oven vieressä vasemmalla hallin keskilinjalla on uimavalvojien lasikoppi, josta on näkyvyys sekä uima-altaille että terapia-altaille.
Kun tullaan keskiovesta terapia-allas osastolle, jää uimavalvojien lasikoppi vasemmalle. 
Kello 11 suunnalla on kaksi pyöreää poreallasta, joiden takaa vasemmasta nurkasta pääsee seuraavalle hyppy- ja vesijuoksuosastolle.
Suoraan edessä oikealla on lasten allas, jonka takana suoraan edessä on kylmävesiallas.
Iso terapia-allas suihkuineen on klo2 suunnalla lasten altaan jälkeen. 
Kulku altaaseen vieville portaille sekä inva-wc:hen on ovesta heti oikealle klo 3 suuntaan.
Terapia-allasosaston voi ohittaa käyttämällä eteläistä käytävää, joka kulkee koko hallin läpi eteläseinän vierustaa.

Hyppy- ja vesijuoksu osasto
Hyppy- ja vesijuoksuosasto sijaitsee terapia-allasosaston länsipuolella, ja hyppytornit ovat osaston oikealla seinustalla eli pohjoisseinustalla.
Tästä osastosta on myös pääsy eteläseinän puolelta ulkoaltaille liukumäkien alkukohtaan. Ulko-oven vieressä on portaikko alas maauimalan ryhmäpukuhuoneisiin.

Maauimala
Sisääntuloaulasta maauimalaan päästään suoraan edessä olevista porteista. 
Sisääntuloa vastapäätä on vasemmalta 3 karuselliporttia ja inva-portti niiden oikealla puolella.
Porttien jälkeen on 10 porrasta alaspäin, ja ensimmäinen ovi vasemmalla on kuntosaliin.
Toinen ovi vasemmalla on miesten pukuhuoneeseen. 
Käytävän perällä on naisten pukuhuone oikealla seinustalla. Ryhmäpukuhuoneet ovat ennen naisten pukuhuonetta oikealla puolella olevalla poikittaiskäytävällä.
Maauimala sijaitsee uimahallirakennuksen eteläpuolella.
Pukuhuoneiden sisäänkäynti on rakennuksen eteläseinän keskellä. Sisäänkäynti on naisten ja miesten puolelle yhteinen. Sisäänkäynnissä on vesisyvennys jalkojen puhdistamista varten. 
Pukuhuoneilta tullessa on suoraan edessä keskikäytävätasanne, jossa ovat ulkosuihkut ja jalkasuihkualtaat pelikenttäalueelle.
Keskikäytävän vasemmalla puolella on 50 metrin uima-allas, jonka uimasuunta on uimahallirakennuksen seinän suuntaisesti, siis suuntana itä-länsi.
Keskikäytävän ja sisääntulon oikealla puolella on terapia-allas vesisuihkuineen siten, että loivasti luiskattu reuna on altaan koko leveydeltä altaaseen kävelyä varten pukuhuoneiden sisääntulonpuolelta.
Terapia-altaan jälkeen sisääntulosta oikealla on lasten allas ja äärimmäisenä oikealla on kolme liukumäkeä. Liukumäkien aloituskohta on portaiden yläpäässä sisäuimahallin hyppy- ja vesijuoksuallasosaston tasolla. Ryhmäpukuhuoneiden sisäänkäynti on lähellä vesiliukumäkien aloituskohtaa hallin sisäpuolella.
Maauimalan osat ovat siis peräkkäin idästä länteen lueteltuna: 50 m allas, keskikäytävätasanne, terapia-allas, lasten allas ja liukumäet.
Uima-altaiden takana sisääntulolta katsottuna on koko alueen leveydeltä erillisiä peli- ja leikkikenttiä, kuten koripallo- ja beach volley -kentät sekä lasten leikkipuisto. Niille pääsee vain jalkasuihkujen kautta keskitasanteelta.